Brežice, maj 2023

**POVABILO K ODDAJI PONUDBE**

**Predmet naročila: Storitve ravnanja z odpadno embalažo za obdobje 4 let**

**Naročnik:** **Zdravstveni dom Brežice, Černelčeva cesta 8, 8250 Brežice**

Naročnik izvaja naročilo v svojem imenu in za svoj račun

**Vrsta postopka:** naročilo pod mejno vrednostjo uporabe ZJN-3 (»evidenčno naročilo«)

# NAVODILA PONUDNIKOM

# POSTOPEK ODDAJE JAVNEGA NAROČILA

Postopek oddaje javnega naročila se izvaja na podlagi drugega odstavka 21. člena Zakona o javnem naročanju (Uradni list RS, št. 91/15, Uradni list Evropske unije, št. 307/15, 307/15, 337/17, 337/17, Uradni list RS, št. 14/18, 69/19 - skl. US, Uradni list Evropske unije, št. 279/19, 279/19, Uradni list RS, št. 49/20 - ZIUZEOP, 80/20 - ZIUOOPE, 152/20 - ZZUOOP, 175/20 - ZIUOPDVE, 15/21 - ZDUOP, 112/21 - ZNUPZ, 206/21 - ZDUPŠOP, 121/21, Uradni list Evropske unije, št. 398/21, 398/21, Uradni list RS, št. 10/22, 74/22 - odl. US, 100/22 - ZNUZSZS, 141/22 – ZNUNBZ, 158/22 – ZNPOVCE in 28/23; v nadaljevanju tudi: ZJN-3). Ocenjena vrednost javnega naročila je pod mejno vrednostjo uporabe določil ZJN-3 (t.i. »evidenčno naročilo«).

# VSEBINA RAZPISNE DOKUMENTACIJE

Naročnik je za oddajo predmetnega javnega naročila pripravil razpisno dokumentacijo, ki jo sestavljajo naslednji dokumenti:

1. Navodila ponudnikom;
2. Obrazec »Ponudba«;
3. Obrazec »Izjava o udeležbi v lastništvu ponudnika in o povezanih družbah«;
4. Osnutek pogodbe.

Gospodarski subjekt lahko od naročnika pridobi dodatne informacije oziroma pojasnila v zvezi z javnim naročilom tako, da naročniku zastavi vprašanja najkasneje do **24. 5. 2023**, na elektronski naslov drazen.levojevic@zd-brezice.si.

# PREDMET JAVNEGA NAROČILA

Predmet javnega naročila so storitve ravnanja z odpadno embalažo za obdobje 4 let. Podrobnejša specifikacija predmeta naročila je razvidna iz Obrazca »Ponudba«, osnutka Pogodbe ter drugih relevantnih delov razpisne dokumentacije.

Ponudnik mora ponuditi predmet javnega naročila v celoti. Naročnik bo izbral ekonomsko najugodnejšo ponudbo za celotno javno naročilo. Ne glede na to, da mora ponudnik ponuditi predmet naročila v celoti, si naročnik pridržuje pravico, da tudi po oddaji naročila zmanjša obseg predmeta naročila.

Naročnik ima za javno naročilo zagotovljena sredstva v skladu s finančnim načrtom. Ponudbe, ki bodo presegale višino zagotovljenih sredstev, bo naročnik zavrnil kot nedopustne.

# ROK IN NAČIN PREDLOŽITVE PONUDBE

Ponudniki morajo ponudbe predložiti v elektronski obliki, na elektronski naslov drazen.levojevic@zd-brezice.si, ali v pisni obliki, po pošti ali osebno na vložišče, na naslov naročnika: Zdravstveni dom Brežice, Černelčeva cesta 8, 8250 Brežice.

Ne glede na način dostave (tudi na primer s priporočeno poštno pošiljko ali brzojavno) mora ponudba **prispeti k naročniku do poteka roka za oddajo ponudb** **(tj. datuma in ure)**, v nasprotnem primeru bo ponudba zavrnjena kot nepravočasna.

Ponudba se šteje za pravočasno, če jo naročnik **prejme najkasneje do 26. 5. 2023 do 10:00 ure.** Po poteku roka za oddajo ponudb ponudbe ne bo več mogoče oddati.

# POGOJI ZA PRIZNANJE SPOSOBNOSTI

Ponudnik mora izpolnjevati pogoje za priznanje sposobnosti, določene v nadaljevanju te točke, kar potrdi z ustrezno izjavo. Naročnik lahko ponudnika kadar koli med postopkom oddaje javnega naročila pozove k predložitvi dokazil, ki izkazujejo izpolnjevanje teh pogojev. Ponudnik bo dolžan predložiti dokazila v sorazmernem roku, ki ga bo v pozivu določil naročnik. Naročnik si pridržuje pravico do preveritve verodostojnosti predloženih dokazil pri njihovih izdajateljih oziroma podpisnikih.

1. Ponudnik mora biti registriran za opravljanje dejavnosti, ki je predmet tega javnega naročila ter mora imeti vsa potrebna dovoljenja za izpolnitev predmeta naročila.
2. Ponudnik mora razpolagati z zadostnimi kadrovskimi, tehničnimi, finančnimi in drugimi zmogljivostmi ter znanjem, sposobnostmi in izkušnjami, potrebnimi za izpolnitev javnega naročila.

Dokazilo:

* Izpolnjen obrazec »Ponudba«,

#  MERILO

Merilo je ekonomsko najugodnejša ponudba, določena na podlagi najnižje skupne ponudbene cene v EUR brez DDV. Naročnik bo naročilo oddal ponudniku, ki bo v dopustni ponudbi ponudil najnižjo skupno ponudbeno ceno brez DDV. Ponudnik zaokroži ponudbeno ceno na največ dve decimalni mesti.

# PONUDBENA DOKUMENTACIJA

Ponudnik mora skrbno pregledati in preučiti celotno razpisno dokumentacijo. Z oddajo ponudbe ponudnik izrecno potrjuje, da mu je razpisna dokumentacija znana, da se z njo v celoti strinja in da bo v primeru sklenitve pogodbe v skladu z njo izpolnil javno naročilo.

Ponudnik mora v ponudbi predložiti sledečo dokumentacijo:

1. Obrazec »Ponudba«;
2. Obrazec »Izjava o udeležbi v lastništvu ponudnika in o povezanih družbah«;
3. Osnutek pogodbe.

Ponudba mora biti veljavna do vključno dne 31. 8. 2023.

Vsi dokumenti morajo biti ustrezno izpolnjeni, parafirani ter na mestih, kjer je to označeno, datirani, podpisani s strani pooblaščene osebe in, v kolikor gospodarski subjekt posluje z žigom, tudi žigosani. V kolikor to ni posebej zahtevano oziroma dopuščeno, gospodarski subjekt ne sme pripisovati, črtati ali spreminjati vsebine razpisnih obrazcev, temveč mora, v kolikor meni, da ti niso ustrezni, naročnika o tem opozoriti. Prav tako ponudnik ne sme v ponudbo vlagati dokumentov, ki so v nasprotju z določili razpisne dokumentacije.

Ponudnik, ki odda ponudbo, jamči, da so vsi podatki in dokumenti, podani v ponudbeni dokumentaciji, resnični, točni in nezavajajoči ter da odražajo zadnje stanje. V nasprotnem primeru ponudnik naročniku odgovarja za vso škodo, ki mu nastane.

Ponudnik ne glede na izid postopka oddaje javnega naročila prevzema vse stroške, ki mu nastanejo v zvezi s pripravo in predložitvijo ponudbe. Ponudnik z oddajo ponudbe pristaja na način izvedbe javnega naročila, kot je opredeljen v dokumentaciji v zvezi z oddajo javnega naročila, ter skladno z veljavnimi predpisi.

# ODSTOP OD ODDAJE JAVNEGA NAROČILA

Naročnik lahko ustavi postopek oddaje javnega naročila, zavrne vse ponudbe oziroma odstopi od izvedbe javnega naročila.

Naročnik v nobenem primeru gospodarskim subjektom ne odgovarja za stroške, ki so jih imeli v zvezi s pripravo in oddajo ponudbe ter za kakršne koli druge stroške ali škodo. Naročnik si pridržuje pravico, da poveča ali zmanjša obseg predmeta naročila. Naročnik gospodarskemu subjektu ne odgovarja za stroške ali škodo, ki bi jo lahko imel v primeru, da naročnik zmanjša predmet javnega naročila na obseg, ki je manjši od predvidenega.

# ODLOČITEV O JAVNEM NAROČILU IN SKLENITEV POGODBE

Odločitev o javnem naročilu bo naročnik sporočil ponudniku na elektronski naslov, ki ga ponudnik navede na obrazcu »Ponudba«.

Osnutek pogodbe, ki jo bo naročnik sklenil z izbranim ponudnikom, je del te razpisne dokumentacije. Ponudnik mora **osnutek pogodbe** **na mestih, kjer je to predvideno, izpolniti z manjkajočimi podatki**. Ponudniku v fazi priprave in oddaje ponudbe osnutka pogodbe še ni treba datirati, podpisati in žigosati.

Izbrani ponudnik bo moral v roku osmih (8) dni od prejema s strani naročnika podpisane pogodbe podpisati in vrniti pogodbo naročniku. Pogodba je sklenjena z dnem, ko jo podpiše zadnja izmed pogodbenih strank.

Zdravstveni dom Brežice

Dražen Levojević, DIREKTOR

# PONUDBA

|  |  |
| --- | --- |
| Naziv ponudnika |  |
| Naslov |  |
| Davčna št. oziroma ID št. za DDV |  |
| Telefon |  |
| Elektronski naslov |  |

V postopku oddaje javnega naročila »Storitve ravnanja z odpadno embalažo za obdobje 4 let« dajemo naslednjo ponudbo, veljavno do vključno dne 31. 8. 2023, skladno z razpisno dokumentacijo javnega naročila in veljavnimi predpisi. Ponudbena cena za izvedbo razpisanih storitev znaša:

|  |  |  |  |  |  |
| --- | --- | --- | --- | --- | --- |
| Št. | Storitev | Enota mete | Kol. | Cena na EM v EUR brez DDV | Cena postavke v EUR brez DDV |
| 1. | Prevoz pap do naročnika | kom | 32 |  |  |
| 2. | Najem press zabojnika do 15m3 | mesec | 48 |  |  |

Skupna ponudbena cena za predmet ponudbe znaša:

|  |  |
| --- | --- |
| Skupna ponudbena cena brez DDV | EUR |
| DDV \_\_\_\_\_\_% | EUR |
| Skupna ponudbena cena z DDV | EUR |

Izjavljamo, da:

* smo registrirani za opravljanje dejavnosti, ki je predmet tega javnega naročila ter imamo vsa potrebna dovoljenja za izpolnitev predmeta naročila;
* razpolagamo z zadostnimi kadrovskimi, tehničnimi, finančnimi in drugimi zmogljivostmi ter znanjem, sposobnostmi in izkušnjami, potrebnimi za izpolnitev javnega naročila;
* bomo storitve izvedli na način in pod pogoji, kot so navedeni v razpisni dokumentaciji in pogodbi;
* so vsi podatki in dokumenti, ki jih podajamo v ponudbeni dokumentaciji, resnični, točni in nezavajajoči ter izražajo zadnje stanje.

Datum: \_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# IZJAVA O UDELEŽBI V LASTNIŠTVU PONUDNIKA IN O POVEZANIH DRUŽBAH

Ponudnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Storitve ravnanja z odpadno embalažo za obdobje 4 let« dajemo naslednjo izjavo o udeležbi v lastništvu ponudnika in o povezanih osebah.

V lastništvu zgoraj navedenega ponudnika so udeležene naslednje osebe, kot ustanovitelji, družbeniki, vključno s tihimi družbeniki, delničarji, komanditisti ali drugi lastniki:

|  |  |  |  |
| --- | --- | --- | --- |
| Št. | Ime/Naziv | Naslov | Lastniški delež (%) |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

Gospodarski subjekti, za katere se glede na določbe zakona, ki ureja gospodarske družbe, šteje, da so s ponudnikom povezane družbe, so (op. v primeru odsotnosti povezanih družb tabele ni treba izpolniti):

|  |  |  |  |
| --- | --- | --- | --- |
| Št. | Naziv | Naslov | Matična št. |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

Ta izjava je dana pod kazensko in materialno odgovornostjo. Predložitev lažne izjave oziroma navedba neresničnih podatkov ima za posledico ničnost pogodbe.

 *Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# POGODBA O STORITVAH RAVNANJA Z ODPADNO EMBALAŽO ZA OBDOBJE 4 LET

ki jo sklepata:

**NAROČNIK:** **Zdravstveni dom Brežice**, Černelčeva cesta 8, 8250 Brežice

 ki ga zastopa direktor Dražen Levojević

 Matična številka: 5056268000

 ID številka za DDV: SI69835853

in

**IZVAJALEC:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga zastopa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID številka za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. **člen**

**(uvodne določbe)**

Pogodbeni stranki uvodoma ugotavljata, da:

* je naročnik skladno z drugim odstavkom 21. člena Zakona o javnem naročanju (Uradni list RS, št. 91/2015, 14/2018, 121/21, 10/22, 74/22, 100/22 in 28/23; v nadaljevanju tudi: ZJN-3) izvedel postopek oddaje evidenčnega javnega naročila »Storitve ravnanja z odpadno embalažo za obdobje 4 let«;
* je bila druga stranka te pogodbe (izvajalec) izbrana kot ponudnik, ki je oddal najugodnejšo dopustno ponudbo;
* sta ponudba izvajalca z vsemi prilogami in razpisna dokumentacija za navedeno javno naročilo sestavni del te pogodbe in izvajalca zavezujeta v celoti ter enako, kot ta pogodba. Prav tako pogodbeni stranki zavezujejo tudi splošni pogoji poslovanja oziroma posebni pogoji poslovanja ter drugi pogoji izvajalca, če jih izvajalec ob sklenitvi pogodbe predloži naročniku (ter jih posreduje naročniku ob vsakokratni njihovi spremembi). V primeru nezdružljivosti med določili pogodbe in ponudbe izvajalca oziroma razpisne dokumentacije ali pogojev izvajalca, veljajo najprej določila pogodbe, nato določila razpisne dokumentacije, nato ponudba in nato pogoji izvajalca;
* odpadna embalaža, ki ni komunalni odpadek, oziroma »NKOE«, pomeni odpadno embalažo, ki nastaja pri opravljanju proizvodne, trgovinske in storitvene dejavnosti ter pri izvajanju del v kmetijstvu, gozdarstvu, ribištvu in prometu;
* dvorišče naročnika pomeni prostor na eni lokaciji, na kateri naročnik zbira odpadno embalažo, ki ni komunalni odpadek, ki nastaja pri opravljanju njegove dejavnosti. Če naročnik opravlja dejavnost na več lokacijah, ima lahko več dvorišč;
* prevzemno mesto pomeni lokacijo prevzema odpadkov, ki jo upravlja izvajalec, ali njegov pooblaščeni prevzemnik;
* lastna dostava pomeni dostavo NKOE v primerih, ko naročnik z lastnim vozilom dostavi NKOE na prevzemno mesto;
* ravnanje z NKOE zajema vse potrebne aktivnosti, ki jih izvede izvajalec za zagotovitev predelave NKOE v smislu doseganja okoljskih ciljev v skladu z veljavnimi predpisi;
* priprava NKOE pomeni ločeno zbiranje odpadne embalaže na dvorišču naročnika, po vrstah embalažnega materiala in tipih odpadnih materialov, skladno z navodili izvajalca.
	1. **člen**

**(predmet pogodbe)**

S to pogodbo naročnik oddaja, izvajalec pa prevzema v izvedbo storitve ravnanja z odpadno embalažo naročnika za obdobje 4 let, skladno s Ponudbo izvajalca, ki je priloga in sestavni del te pogodbe.

Predmet te pogodbe obsega naslednje:

* prevozi in prevzem NKOE,
* najem opreme,
* priprava NKOE,
* ravnanje z NKOE.

S to pogodbo pogodbeni stranki dogovorita lokacije, način in pogoje, pod katerimi naročnik oddaja, izvajalec pa prevzame NKOE, ki nastane pri opravljanju dejavnosti naročnika in jo ta ločeno zbere v skladu z določili te pogodbe in veljavno zakonodajo, ki ureja ravnanje z odpadki in odpadno embalažo.

Izvajalec mora vse pogodbene obveznosti izpolnjevati v celoti, kakovostno in pravočasno, v skladu z veljavnimi predpisi, normativi, standardi in pravili stroke ter v skladu s standardom dobrega strokovnjaka.

Izvajalec izjavlja, da mu je poznan predmet pogodbe in vsa spremljajoča tveganja v zvezi z njegovo izvedbo, da je seznanjen z razpisnimi zahtevami oziroma z vso prejeto dokumentacijo, ter da so mu jasni in razumljivi pogoji in okoliščine za pravilno izvedbo storitev.

Naročnik si pridržuje pravico, da zmanjša obseg predmeta pogodbe.

* 1. **člen**

**(pogodbena vrednost)**

Pogodbena vrednost za izvedbo storitev iz 2. člena pogodbe znaša:

|  |  |
| --- | --- |
| Skupna pogodbena cena brez DDV | EUR |
| DDV \_\_\_\_\_\_% | EUR |
| Skupna pogodbena cena z DDV | EUR |

Podrobnejše cene so opredeljene v Ponudbi, ki je priloga in sestavni del te pogodbe.

Naročnik se ne zavezuje naročiti ocenjenih pogodbenih količin in ni odškodninsko ali kakorkoli drugače odgovoren zaradi morebitnega nedoseganja okvirne pogodbene vrednosti, kot posledice manjših potreb naročnika od okvirno predvidenih.

Cene na enoto mere se v prvem letu trajanja pogodbe ne smejo spremeniti. Katera koli pogodbena stranka lahko po preteku enega leta od sklenitve pogodbe drugo pogodbeno stranko z obrazloženim dopisom seznani z morebitnimi potrebovanimi spremembami cen po pogodbi, upoštevaje indeks cen življenjskih potrebščin, ki ga uradno objavlja Statistični urad Republike Slovenije (v nadaljevanju: indeks). V takem primeru se lahko v skladu s Pravilnikom o načinih valorizacije denarnih obveznosti, ki jih v večletnih pogodbah sklepajo pravne osebe javnega sektorja (Uradni list RS, št. 1/04), izvede valorizacija pogodbenih cen. Cene se lahko valorizirajo šele, ko se indeks zviša oziroma zniža za 4 %. Povišanje oziroma znižanje cen lahko znaša največ 80% povišanja oziroma znižanja indeksa. Vsa nadaljnja povišanja oziroma znižanja se lahko izvedejo, ko kumulativno povečanje oziroma znižanje indeksa ponovno preseže 4% vrednosti od zadnjega povišanja oziroma znižanja denarnih obveznosti. V kolikor je sprememba indeksa izkazana in jo potrdi druga stranka, pogodbeni stranki spremembo cen uredita z aneksom k tej pogodbi.

Pogodbena cena zajema vse popuste in stroške (stroške dela, materiala, potrebovane opreme, zavarovanj, pridobitve listin in dokumentacije, prevozne, organizacijske, režijske, manipulativne stroške, ter vse morebitne druge stroške, ki so neposredno ali posredno povezani z izpolnitvijo pogodbe). Naročnik izvajalcu ne bo priznal nobenih stroškov, ki niso zajeti v pogodbeni ceni.

V kolikor pride po sklenitvi pogodbe do spremembe veljavne zakonodaje, ki vpliva na izvajanje predmeta pogodbe, izvajalec ni upravičen do zvišanja pogodbene cene, temveč mora svoje obveznosti izpolniti po pogodbenih cenah, skladno z veljavnimi predpisi, razen, kolikor bi se s spremembo zakonodaje spremenila višina davka na dodano vrednost.

* 1. **člen**

**(način obračunavanja in plačila)**

Opravljene storitve po tej pogodbi bo izvajalec obračunaval z izstavitvijo računov, ki jih bo naročniku dostavljal v elektronski obliki (e-račun). Izvajalec mora računu priložiti specifikacijo količine opravljenih storitev.

Naročnik bo poravnaval svoje obveznosti do izvajalca po tej pogodbi na podlagi pravilno izstavljenih računov enkrat mesečno za storitve, opravljene v preteklem mesecu. Izvajalec izstavi e-račun na podlagi dejansko realiziranih količin in cen na enoto mere po pogodbi, do 8. dne v mesecu za pretekli mesec.

Naročnik plača nesporni del pravilno izstavljenega računa v roku 30 dni od dneva njegovega prejema, v kolikor veljavni predpisi ne določajo drugače. Če zadnji dan roka za plačilo sovpada z dnem, ko se po zakonu ne dela, se kot zadnji dan roka šteje naslednji delavnik. Kot dan plačila oziroma izpolnitve naročnikove obveznosti do izvajalca se šteje dan, ko naročnik poda nalog za plačilo organizaciji, pri kateri ima svoj transakcijski račun.

Če naročnik zapadlega zneska po potrjenem računu ne plača pravočasno, je izvajalec upravičen do zakonskih zamudnih obresti.

* 1. **člen**

**(rok izpolnitve)**

Izvajalec se obvezuje, da bo z izvajanjem pogodbenih storitev pričel neposredno po sklenitvi pogodbe, na dan, ki ga določi naročnik, vse storitve pa bo izvajal skladno s potrebami naročnika, za obdobje štirih let od sklenitve pogodbe.

* 1. **člen**

**(obveznosti izvajalca)**

Obveznosti izvajalca po tej pogodbi so:

* + svoje obveznosti izpolniti vestno, pošteno in kakovostno, brez napak in zamud, skladno z določili pogodbe ter v skladu z veljavnimi predpisi, normativi, standardom dobrega strokovnjaka ter pravili stroke;
	+ zagotoviti vse tehnične, materialne in kadrovske vire, ki so potrebni za izpolnitev pogodbe;
	+ sodelovati z naročnikom ter po potrebi s tretjimi osebami s ciljem, da prevzete obveznosti izpolni kakovostno, pravočasno in brez napak;
	+ pooblaščenim predstavnikom naročnika omogočiti vpogled v izvajanje pogodbenih storitev in upoštevati njihova utemeljena navodila;
	+ sproti popravljati in dopolnjevati način izvedbe storitev, v kolikor naročnik ugotovi oziroma se izkaže, da je izvajalčev način izvajanja del pomanjkljiv ali nepravilen;
	+ varovati interese naročnika, ga sproti obveščati o vseh okoliščinah, ki bi lahko vplivale na izpolnitev pogodbenih obveznosti, ter mu na zahtevo dajati pojasnila glede izpolnjevanja pogodbe;
	+ na dvorišču naročnika, na prevzemnih mestih izvajalca ali njegovem pooblaščenem prevzemniku zagotoviti naročniku prevzem vse NKOE, ki je bila pripravljena skladno z navodili izvajalca;
	+ svetovati naročniku pri vzpostavljanju in izvajanju ločenega zbiranja odpadne embalaže in ostalih vrst odpadkov;
	+ ločeno zbirati NKOE na dvoriščih naročnika ter po potrebi izvajati njihovo dodatno pripravo (v kolikor NKOE ni ustrezno pripravljena za prevzem skladno z navodili izvajalca, lahko izvajalec prevzem zavrne ter naročniku zaračuna morebiti s tem nastale stroške);
	+ v primeru sodelovanja s pooblaščenim prevoznikom pisno sporočati naročniku podatke o pooblaščenem prevzemniku, ki bo v imenu in za račun izvajalca prevzemal NKOE, ter pravočasno pisno sporočiti morebitno spremembo prevzemnika;
	+ izvajati vse potrebne aktivnosti za zagotovitev predelave NKOE v smislu doseganja okoljskih ciljev sladno z veljavnimi predpisi (vključno s prevzemanjem, tehtanjem, sortiranjem, baliranjem itd.).
	1. **člen**

**(obveznosti naročnika)**

Obveznosti naročnika po tej pogodbi so:

* + izvajalcu podati pojasnila in informacije, s katerimi razpolaga in so potrebne za uspešno izpolnitev pogodbe;
	+ pravočasno obveščati izvajalca o vseh spremembah in novo nastalih okoliščinah, ki bi lahko imele vpliv na izpolnjevanje njegovih obveznosti;
	+ tolmačiti izvajalcu vse morebitne nejasnosti v obsegu in vsebini pogodbenih storitev;
	+ izvajalcu plačati izpolnitev njegovih obveznosti skladno s to pogodbo;
	+ izvajati ustrezno pripravo NKOE;
	+ vso NKOE, ki nastane v okviru njegove dejavnosti, oddati izvajalcu ali njegovemu pooblaščenemu prevzemniku, ki v imenu izvajalca in za njegov račun opravlja storitev prevzema NKOE. Naročnik ne bo naročal storitev, ki so predmet te pogodbe, pri drugih izvajalcih, razen v izrednih primerih, za katere se naročnik in izvajalec izrecno predhodno dogovorita;
	+ hraniti poslovno dokumentacijo v skladu s predpisi;
	+ na zahtevo izvajalca v roku 15 delovnih dni izvajalcu omogočiti vpogled v letno poročilo o nastajanju odpadkov in evidenco o nastajanju odpadkov in ravnanju z njimi. Izvajalec ima pravico do vpogleda v navedeno dokumentacijo ves čas trajanja pogodbe in še eno leto po prenehanju njene veljavnosti.
	1. **člen**

**(podizvajalci)**

Izvajalec v razmerju do naročnika v celoti odgovarja za izvedbo naročila, tudi če naročilo izvede s podizvajalci.

* 1. **člen**

**(jamstvo za kakovost izvedenih storitev)**

Izvajalec jamči za kakovost izvedenih storitev. V primeru, da naročnik pri izvedenih storitvah odkrije napake, se pogodbene storitve ne štejejo za opravljene.

Morebitne napake, ugotovljene na izvedenih storitvah, je dolžan izvajalec na poziv naročnika brezplačno odpraviti v sorazmernem roku, ki ga določi naročnik, upoštevajoč resnost napake, njene posledice ter aktivnosti, potrebne za odpravo napake. Če izvajalec ne odpravi napak v postavljenem roku, jih je upravičen odpraviti naročnik na stroške izvajalca, s pribitkom 5% za kritje manipulativnih stroškov, in/ali odstopiti od pogodbe. Izvajalec naročniku v vsakem primeru odgovarja za nastale stroške in škodo zaradi napak na izvedenih storitvah.

* 1. **člen**

**(prevozi in prevzem NKOE)**

Naročanje prevozov in prevzema NKOE je možno preko spletnega portala izvajalca, telefonske številke ali elektronske pošte. Do portala naročnik dostopa z uporabniškim imenom in geslom, ki ga prejme od izvajalca.

Naročnik mora zagotoviti ustrezen nemoten dostop za prevzem in prevoz NKOE na vseh dvoriščih naročnika. V nasprotnem primeru se čas prevoza podaljša za čas čakanja, za katerega lahko izvajalec naročniku zaračuna dejanske stroške.

Izvajalec bo na vseh svojih prevzemnih mestih prevzemal v ravnanje tudi NKOE, ki jo bo z lastnimi prevoznimi sredstvi dostavil naročnik.

* 1. **člen**

**(najem opreme)**

Naročnik ima v času trajanja te pogodbe možnost od izvajalca najeti opremo za zbiranje NKOE. Naročnik se za tak najem zavezuje plačevati najemnino, kot je določena v Ponudbi izvajalca, na podlagi katere je sklenjena ta pogodba.

Naročnik se zavezuje poskrbeti, da bo izvajalcu za izvedbo dobave in namestitve opreme za zbiranje omogočen dostop na dvorišče naročnika ob dogovorjenem terminu ter mu za to zagotoviti vse potrebne informacije.

Izvajalec bo prevzemal, izpraznjeval in po izpraznitvi najeto opremo za zbiranje vračal na dvorišče naročnika. Izvajalec lahko ob prevzemu opremo za zbiranje tudi zamenja s prazno opremo za zbiranje primerljive velikosti in vrste.

Najem opreme traja od njenega naročila do prenehanja veljavnosti te pogodbe oziroma do odpovedi najema s strani naročnika. Naročnik lahko najem kadarkoli odpove. Odpoved mora biti podana pisno.

V primeru okvare najete opreme za zbiranje je naročnik dolžan izvajalec pisno obvestiti ter v obvestilu natančno opisati okvaro. Kot okvara se po tej pogodbi šteje:

* + če je naročniku onemogočeno odlaganje NKOE v opremo za zbiranje,
	+ če predstavlja odlaganje NKOE v opremo za zbiranje večjo nevarnost za naročnika,
	+ če bi prevoz opreme za zbiranje predstavljal nevarnost v prometu.

Izvajalec se zavezuje okvaro odpraviti ali okvarjeno opremo za zbiranje zamenjati z drugo v roku 30 sni od prejema obvestila o okvari.

Naročnik se zavezuje izvajalcu povrniti vsak strošek, povezan z najeto opremo za zbiranje, ki presega redno in skrbno uporabo takšne opreme, vključno s stroškom popravila v primeru okvare opreme za zbiranje, za katero odgovarja naročnik.

* 1. **člen**

**(pooblastilo)**

Naročnik pooblašča izvajalca, da v njegovem imenu in za njegov račun, v skladu z uredbo, ki ureja odpadke, vnaša podatke o ravnanju z NKOE v informacijski sistem IS – Odpadki.

V primeru, da izdeluje naročnik evidenčne liste sam, izvajalec ne prevzema odgovornosti za pravilnost in verodostojnost podatkov v evidenčnih listih.

Pogodbeni stranki se dogovorita, da morajo biti vsi evidenčni listi zaključeni do 15. dne v tekočem mesecu za pretekli mesec.

* 1. **člen**

**(predstavnika pogodbenih strank)**

Pogodbeni stranki imenujeta svoje predstavnike z namenom zagotoviti jasne in dostopne kanale komunikacije, sodelovanja, dajanja informacij in tekočega usklajevanja pri izvrševanju pogodbe.

Odgovorni predstavnik naročnika po tej pogodbi je Rado BOROŠAK.

Odgovorni predstavnik izvajalca po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pogodbeni stranki zagotovita, da sta njuna predstavnika pooblaščena, da zanju podajata izjave volje v zvezi z izvrševanjem te pogodbe. V kolikor glede določenega vprašanja predstavnik stranke ni pooblaščen za dajanje izjav volje, mora to vnaprej posebej sporočiti nasprotni stranki. Morebitno zamenjavo odgovornega predstavnika lahko pogodbena stranka opravi samo s pisnim sporočilom nasprotni stranki.

Pogodbeni stranki sta se dolžni pravočasno obveščati o vseh okoliščinah, ki utegnejo vplivati na izpolnjevanje medsebojnih obveznosti in pravic, določenih v tej pogodbi. Pogodbeni stranki sta dolžni vsakršna tovrstna obvestila, če so sicer posredovana z drugimi komunikacijskimi sredstvi (na primer preko telefona), posredovati tudi pisno po pošti ali elektronski pošti.

Naročnik je dolžan obvestiti izvajalca o kakršnihkoli dejavnikih in dejavnosti, ki bi lahko vplivale na količino in kakovost NKOE ali bi lahko pomembno vplivale na tekoče izpolnjevanje določil te pogodbe.

* 1. **člen**

**(odstop od pogodbe)**

Naročnik lahko odstopi od te pogodbe z odpovednim rokom 8 dni v primerih, če:

* izvajalec katere koli svoje obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
* izvajalec naročniku povzroči škodo, ki je ne povrne v roku 8 dni po pozivu naročnika,
* izvajalec naročniku poda zavajajoče ali lažne izjave, podatke oziroma dokumente,
* izvajalec v roku, ki ga določi naročnik, ne odpravi morebitnih pomanjkljivosti ali napak pri izvajanju storitev,
* izvajalec drugače huje krši določila te pogodbe.

Naročnik lahko skladno s prejšnjim odstavkom odstopi od pogodbe po predhodnem opominu, razen v primeru iz tretje alineje prejšnjega odstavka, ko opomin ni potreben.

Naročnik lahko brez kakršnih koli obveznosti do izvajalca odstopi od te pogodbe z odpovednim rokom 8 dni tudi v primeru, da za naročilo nima več zagotovljenih oziroma pripravljenih sredstev.

Izvajalec lahko odstopi od te pogodbe z odpovednim rokom 8 dni v primeru, ko naročnik zamuja s plačilom pravilno izstavljenega prejetega računa, ki ga ni grajal, oziroma nespornega dela takega računa, več kot 90 dni, pri čemer je izvajalec naročnika opomnil na njegove obveznosti po takem računu. Izvajalec lahko odstopi od pogodbe z navedenim odpovednim rokom in po predhodnem opominu tudi, če mu naročnik neupravičeno ne omogoči vpogleda v letno poročilo o nastajanju odpadkov in evidenco o nastajanju odpadkov in ravnanju z njimi.

Odstop od pogodbe mora biti nasprotni stranki sporočen v pisni obliki. Obvestilo o odstopu od pogodbe mora vsebovati obrazložitev okoliščin, ki predstavljajo razlog za odstop, ter navedbo datuma, od katerega odstop učinkuje.

Pogodba lahko, v primeru, da ne ustreza več pričakovanjem pogodbenih strank, preneha veljati tudi na podlagi sporazuma strank, s katerim stranki dogovorita podrobnosti glede prenehanja njunega pogodbenega razmerja.

* 1. **člen**

 **(pogodbena kazen)**

Če izvajalec zamuja z izpolnitvijo katere koli svoje pogodbene obveznosti iz razloga, ki ne izvira iz sfere naročnika, mu lahko naročnik zaračuna pogodbeno kazen v višini 5 promilov (5 ‰) celotne pogodbene vrednosti (brez DDV) za vsak dan zamude, vendar ne več, kot 10% celotne pogodbene vrednosti (brez DDV).

Pogodbeni stranki se strinjata, da v primeru izvajalčeve zamude z izpolnitvijo naročniku ob sprejemu izpolnitve ni treba posebej obvestiti izvajalca o pridržanju pravice do obračuna pogodbene kazni, temveč lahko pogodbeno kazen izvajalcu zaračuna v skladu z določili te pogodbe na podlagi vsake zamude brez obvestila.

Če izvajalec katere koli svoje obveznosti po tej pogodbi ne izpolni (pri čemer ne gre za izpolnitev z zamudo) ali jo izpolni z napako, ki je na poziv naročnika ne odpravi v celoti in v postavljenem roku, mu lahko naročnik zaračuna pogodbeno kazen v višini 10% celotne pogodbene vrednosti (brez DDV).

Obveznost plačila pogodbene kazni ni pogojena z nastankom škode naročniku. V kolikor nastane naročniku škoda, lahko naročnik njeno povrnitev uveljavlja po splošnih pravilih odškodninske odgovornosti. Naročnik lahko poleg, ali namesto obračuna pogodbene kazni, na stroške izvajalca poveri dela drugemu izvajalcu. Naročnik iz naslova pogodbene kazni izstavi izvajalcu račun, ki ga mora izvajalec plačati v roku 8 (osmih) dni od prejema.

* 1. **člen**

**(socialna klavzula)**

Ta pogodba preneha veljati, če se naročnik seznani z dejstvom, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca ali njegovega podizvajalca, ali če se naročnik seznani z dejstvom, da je pristojni državni organ pri izvajalcu ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, pri čemer bo naročnik nov postopek oddaje javnega naročila začel nemudoma, vendar najkasneje v 60 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana šestdeseti dan od seznanitve s kršitvijo.

* 1. **člen**

**(protikorupcijska klavzula)**

Pogodba, pri kateri kdo v imenu ali na račun izvajalca, predstavniku ali posredniku naročnika obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, izvajalcu ali njegovemu predstavniku, zastopniku ali posredniku, je nična.

* 1. **člen**

**(varstvo osebnih podatkov)**

Pogodbeni stranki se zavezujeta, da bosta morebitne osebne podatke varovali in obdelovali v skladu z določili zakona, ki ureja varstvo osebnih podatkov, in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016), vključno s 3. točko 28. člena Splošne uredbe o varstvu podatkov. Pogodbeni stranki bosta za ureditev pogodbene obdelave osebnih podatkov po potrebi sklenili posebno pogodbo.

* 1. **člen**

**(varstvo zaupnih podatkov)**

Pogodbeni stranki sta sporazumni, da vsi podatki, do katerih bi prišli z izvedbo te pogodbe, predstavljajo poslovno skrivnost, kolikor niso javni na podlagi veljavnih predpisov, in se zavezujeta, da bosta vse podatke skrbno varovali in jih uporabljali izključno v zvezi z izvajanjem pogodbe.

Izvajalec je dolžan obvestiti svoje delavce, da lahko pri svojem delu pridejo v stik z zaupnimi podatki, ti pa morajo pri delu z njimi ravnati z največjo mero skrbnosti.

Podatki in informacije, (i) ki izvirajo iz javno dostopnih virov, (ii) ki jih je pogodbena stranka pridobila od tretjih oseb, ki so imele pravico razkriti podatek ali informacijo, (iii) za katere se razkrije zahteva s pravnomočno in veljavno odločbo sodišča ali drugega pristojnega organa ali (iv) za katere se pogodbeni stranki tako izrecno dogovorita, ne predstavljajo poslovnih skrivnosti in zanje ne velja obveznost varovanja zaupnosti po tej pogodbi.

Obveznost varovanja podatkov se nanaša tako na čas izvrševanja pogodbe, kot tudi na čas po tem. V primeru kršitve določb o varovanju zaupnih podatkov je izvajalec naročniku odškodninsko odgovoren za vso škodo.

* 1. **člen**

**(končne določbe)**

Stranki se zavezujeta, da bosta pri izvrševanju te pogodbe ravnali v dobri veri, skladno z načelom vestnosti in poštenja, ter da bosta storili vse, kar je potrebno in dopustno za izpolnitev pogodbe.

Pogodba stopi v veljavo z dnem podpisa obeh pogodbenih strank ter je sklenjena za obdobje 4 let.

Pogodbeni stranki se zavezujete, da se bosta v zakonsko predpisanih rokih prilagajali vsem morebitnim novim zakonodajnim zahtevam, ter da bosta ob morebitnih spremembah veljavne zakonodaje, navodil pristojnega ministrstva, okoljevarstvenih dovoljenj ali sodne prakse v roku 60 dni sklenili ustrezen aneks k tej pogodbi, s katerim bosta uskladili določbe te pogodbe z navedenimi spremembami.

Naročnik in izvajalec se zavezujeta, da bosta morebitne spore poskušala rešiti sporazumno. V kolikor sporazuma ne bi mogla doseči, je za reševanje sporov pristojno stvarno pristojno sodišče po sedežu naročnika.

Ta pogodba je sestavljena v štirih enakih izvodih, od katerih prejme vsaka pogodbena stranka po dva izvoda. Kakršnekoli spremembe ali dopolnitve pogodbe so možne le s soglasjem pogodbenih strank in v pisni obliki.

Številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NAROČNIK IZVAJALEC**

Zdravstveni dom Brežice \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dražen Levojević, DIREKTOR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_